wickkiey/tamil-wikipedia-chunked huggingface dataset:
# போண்டா கோட்டை

**போண்டா கோட்டை** இந்தியாவின் மேற்கு கடற்கரையில் கோவா மாநிலத்தில் போண்டா என்ற நகரத்தின் அருகில் அமைந்துள்ளது. தற்போதைய கோட்டை அமைப்பு நவீன முறையில் புனரமைப்பு செய்யப்பட்டு பூங்காவாக மாற்றப்பட்டுள்ளது. 2017 ஆம் ஆண்டில் கோட்டையின் கீழ் சுவர்கள் பராமரிப்பின்றி இருந்ததாலும், முந்தைய (1977) புதுப்பித்தல் பணியின் போது தரமற்ற பொருட்களைப் பயன்படுத்தியதாலும் இடிந்து விழுந்தன.கல் மற்றும் மண்ணால் கட்டப்பட்ட இக்கோட்டை தற்போது புதிய கட்டமைப்பில் கல், கான்கிரீட் மற்றும் பூச்சு மற்றும் சிவப்பு வண்ணம் பூசப்பட்டுள்ளது.
# வெளிர் கண்ண நீல ஈபிடிப்பான்

**வெளிர் கண்ண நீல ஈபிடிப்பான்** அல்லது **புரூக்கி ஈப்பிடிப்பான்** (*சையோரினிசு பாலியோசெனிசு* ) என்பது பழைய உலக ஈபிடிப்பான் குடும்பத்தில் உள்ள ஒரு பறவைச் சிற்றினம் ஆகும். இது குருவி அளவுள்ள பறவை. ஆண் குருவியின் மேல் பாகம் நீலம் கலந்த சாம்பல் நிறத்திலும், தொண்டை செம்பழுப்பு நிறத்திலும், கீழ்ப்பகுதி வெள்ளை நிறத்திலும் காணப்படும். இதன் ஏப்ரல் முதல் சூன் மாதம் வரை கூடு கட்டுகின்றது.
# வெளிர் கண்ண நீல ஈபிடிப்பான்

## பரவல்

இது வங்காளதேசம், பூட்டான், சீனா, இந்தியா, மியான்மர் மற்றும் நேபாளம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும் .
# பெர்ஜன் போகாஜன் காட்டுயிர் காப்பகம்

**பெர்ஜன் போகாஜன் காட்டுயிர் காப்பகம்** (*Bherjan Bokajan Padumoni Wildlife Sanctuary*; ) என்பது இந்தியாவின் அசாம் மாநிலத்தின் தின்சுகியா மாவட்டத்தில் 7.22 சதுர கிலோ மீட்டர் பரப்பளவில் அமைந்துள்ள ஒரு பாதுகாக்கப்பட்ட பகுதி ஆகும். இந்த காட்டுயிர் காப்பகம் அசாமின் தின்சுகியா மாவட்டத்தில் மேற்பகுதியில் அமைந்துள்ள மூன்று வனப்பகுதிகளான பெர்ஜன், போராஜன் மற்றும் படுமோனி ஆகிய தனித்தனி காடுகளை உள்ளடக்கிய. உயிர் காப்பக அடிப்படையில் இது மிகவும் முக்கியமான காடு ஆகும். இங்கு ஹூலக் கிப்பன், கேப்ட் லாங்கூர், பன்றி வால் மந்தி, பெரிய தேவாங்கு, செம்முகக் குரங்கு, சிறுத்தை போன்ற விலங்குகளின் வாழ்விடத்தை உள்ளடக்கியது.  
இங்கு 84 வகையான பறவைச் சிற்றினங்கள் பதிவு செய்யப்பட்டுள்ளன.
# பெர்ஜன் போகாஜன் காட்டுயிர் காப்பகம்

## மேலும் பார்க்கவும்

- அசாமின் பாதுகாக்கப்பட்ட பகுதிகள்
# புரசைவாக்கம் கங்காதீசுவரர் கோவில்

**கங்காதீசுவரர் கோயில்** (*Purasawalkam Gangadeeswarar Temple*) இந்தியாவில் தமிழ்நாடு மாநிலத்தில் உள்ள சென்னை மாநகராட்சியின் புரசைவாக்கம் பகுதியில் அமைந்துள்ள ஒரு சிவாலயம் ஆகும். கோயிலின் மூலவர் கங்காதீசுவரர் ஆவார். தாயார்: ஸ்ரீ பங்கசாம்பாள். உற்சவர்கள்: நடராசர் மற்றும் சிவகாமி. இத்திருக்கோயில் காசிக்கு நிகரான பெருமை கொண்டது ஏனக் கூறப்படுகிறது. இரகுகுல வம்சத்தைச் சேர்ந்த சகரன் என்பவரது வம்சத்தில் தோன்றிய பகீரதன் என்பவர் பிரதிசுட்டை செய்த 108-ஆவது சிவலிங்கத்தின் திருத்தலம் இதுவாகும். இரண்டாம் குலோத்துங்கச் சோழனால் கோயில் புதுப்பிக்கப்பட்டு, திருப்பணிகள் நடைபெற்றன.  
தமிழ்நாடு இந்து சமய அறநிலையத் துறையின் கட்டுப்பாட்டில் கோயில் உள்ளது. மிகவும் பழமை வாய்ந்த இக்கோயிலில் உள்ள தெப்பக்குளத்தில் ஆண்டுதோறும் தைப்பூச திருவிழாவையொட்டி 3 நாட்களுக்கு தெப்ப உற்சவம் நடப்பது வழக்கம். இந்த கோயில் குளத்திற்கு தண்ணீர் வரும் வகையில் வரத்து கால்வாயும் அமைக்கப்பட்டுள்ளது.  
கோயிலை சுற்றியுள்ள சாலைகளில் மழைநீர் வடிகால் அமைத்து அவற்றிலிருந்து வரும் மழைநீரை கோயில் குளத்தில் சேமிக்க மழைநீர் இணைப்புகள் அமைக்கவும், அவற்றில் வடிகட்டிகள் அமைத்து சுத்தமான நீரை சேமிக்கவும் சிங்காரச் சென்னை 2.0 திட்டத்தின்கீழ் சென்னை மாநகராட்சியின் மழைநீர் வடிகால் துறை சார்பில் நடவடிக்கை எடுக்கப்பட்டுள்ளது.
# புரசைவாக்கம் கங்காதீசுவரர் கோவில்

## அமைவிடம்

கடல்மட்டத்திலிருந்து சுமார் 36 மீட்டர் உயரத்தில் அமைந்துள்ள அருள்மிகு கங்காதீசுவரர் திருக்கோயில் அமைவிட புவியியல் ஆள்கூறுகள்: 13.084932°N, 80.254294°E (13°05'05.8"N, 80°15'15.5"E) ஆகும்.
# புரசைவாக்கம் கங்காதீசுவரர் கோவில்

## போக்குவரத்து

### சாலைப் போக்குவரத்து

சென்னை நகரின் முக்கிய வியாபாரத் தலமான புரசைவாக்கத்தின் மையப் பகுதியில் அமைந்துள்ளது. முக்கிய சாலைகளால் எளிதில் வந்து செல்லும் வகையில் மாநகரப் பேருந்து வசதிகளால் கோயில் இணைக்கப்பட்டுள்ளது. புரசைவாக்கம் நெடுஞ்சாலை, கங்காதீசுவரர் கோயில் தெரு, அழகப்பா சாலை, ஈ. வெ. இரா. நெடுஞ்சாலை ஆகிய முக்கிய சாலைகள் இக்கோயிலின் அருகாமையில் அமைந்துள்ளன.
# புரசைவாக்கம் கங்காதீசுவரர் கோவில்

## போக்குவரத்து

### தொடருந்து போக்குவரத்து

சென்னை மத்திய தொடருந்து நிலையம், சென்னை மத்திய மெட்ரோ இரயில் நிலையம், சென்னை பூங்கா தொடருந்து நிலையம், நேரு பூங்கா மெட்ரோ நிலையம், சென்னை எழும்பூர் தொடருந்து நிலையம் ஆகிய முக்கிய இரயில் நிலையங்கள் கோவிலுக்கு அருகாமையில் எளிதில் அணுகும் தூரத்தில் உள்ளன.
# புரசைவாக்கம் கங்காதீசுவரர் கோவில்

## கோயிலின் மற்ற தெய்வங்கள்

சிறீ சத்ய நாராயணப் பெருமாள், சிறீ பிரம்மா, பாணலிங்கம், சோமாசுகந்தர், தட்சிணாமூர்த்தி, ஊன்றீசுவரர், வைத்தீசுவரர், குருந்த மல்லீசுவரர், காசி விசுவநாதர், துர்க்கை, மகா கணபதி, சண்முகர், சூரியன், சந்திரன், வள்ளி தெய்வானை சமேத சுப்பிரமணியர், சித்தி சமேத உச்சிசுட்ட கணபதி, சண்டிகேசுவரர், நவக்கிரக சன்னதி, நால்வர், நாகராசர், பாகீரதன், சேக்கிழார், குலச்சிறை நாயனார், பைரவர் என்று பல தெய்வங்கள் வெவ்வேறு சந்நிதிகளில் இக்கோயிலில் அருள்பாலிக்கின்றனர். 63 நாயன்மார்களின் வெண்கலச் சிலைகள் ஒருங்கே அமையப்பெற்ற ஒரு சன்னதியும் உள்ளது. நந்தி தேவரும் வீற்றிருக்கிறார்.
# புரசைவாக்கம் கங்காதீசுவரர் கோவில்

## பூசைகள்

கால சந்தி பூசை, உச்சிகால பூசை, சாயரட்சை பூசை, அர்த்தசாம பூசை, பள்ளியறை பூசை போன்ற பல பூசைகள் இங்கு நடைபெறுகின்றன. காலையில் 7 மணி முதல் 11 மணி வரையிலும், மாலையில் 4 மணி முதல் இரவு 9 மணி வரையிலும் பக்தர்களின் தரிசனத்திற்காக கோயில் திறந்து வைக்கப்பட்டிருக்கும்.
# புரசைவாக்கம் கங்காதீசுவரர் கோவில்

## பயன் பெறும் ஊர்கள்

புரசைவாக்கம், எழும்பூர், பெரியமேடு, ஓட்டேரி, கீழ்ப்பாக்கம், அயனாவரம், கெல்லிசு, பெரம்பூர், ஜமாலியா, புளியந்தோப்பு, சூளை, கண்ணப்பர் திடல், தவ்டன், யானைகவுனி மற்றும் பல ஊர்களில் இருந்து பக்தர்கள் கோயிலுக்கு வந்து வழிபடுகின்றனர்.
# பன்றி வால் மந்தி

**பன்றி வால் மந்தி** என்பது இரண்டு மந்திகளின் சகோதர சிற்றினங்கள் ஆகும் . இவை கிட்டத்தட்ட ஒரே மாதிரியானவை. இவற்றின் இனப்பெருக்கத் தனிமைப்படுத்துதல் வரம்புகளால் நன்கு வேறுபடுகின்றன.  
- வடக்கு பன்றி வால் மந்தி, *மக்காக்கா லியோனினா* (வங்காளதேசம் முதல் வியட்நாம், தெற்கிலிருந்து வடக்கு மலேசியா)
- தெற்கு பன்றி வால் மந்தி அல்லது பெரூக், *மக்காக்கா நெமெசுட்ரினா* (வட மலேசியா மற்றும் தெற்கு தாய்லாந்து முதல் போர்னியோ மற்றும் மேற்கு இந்தோனேசியா வரை)
# இராஜஸ்தானில் சுற்றுலா

இந்தியாவின் இராஜஸ்தான் மாநிலத்தில் உள்ளூர் மற்றும் பன்னாட்டு சுற்றுலாவாசிகளை கவரும் வரலாற்று சிறப்பு மிக்க அழகிய மலைக்கோட்டைகள், அரண்மனைகள் போன்ற கலை நயமிக்க பண்பாட்டுத் தலங்கள் பல உள்ளது. இராஜஸ்தான் மாநிலத்தின் பல சுற்றுலாத் தலங்கள் தங்க முக்கோணத்தில் அமைந்துள்ளது.  
ஜெய்ப்பூர் நகர அரண்மனை அரண்மனை, உதயப்பூர் ஏரிகள், தார் பாலைவனத்தில் உள்ள ஜோத்பூர் கோட்டைகள், ஏரிகள் மற்றும் ஜெய்சல்மேர், பிகானேர் கோட்டைகள் வெளிநாட்டவர்களை ஈர்க்கும் இராஜஸ்தானின் முக்கிய சுற்றுலாத்தலங்கள் ஆகும்.
# இராஜஸ்தானில் சுற்றுலா

## அரண்மனைகள்

இராஜஸ்தான் மாநிலத்தின் ஆரவல்லி மலைத்தொடர்களில் அமைந்த மலைக்கோட்டைகளும், அரண்மனைகளும் வரலாற்றுச் சிறப்பு மிக்க சுற்றுலாத் தலங்கள் ஆகும்.  
- உமைத் பவான் அரண்மனை:இராஜஸ்தானின் மிகப்பெரிய அரண்மனையாகும். தற்போது இது உலகின் பெரிய 5 நட்சத்திர தனியார் விடுதியாக மாற்றப்பட்டுள்ளது.
- ஏரி அரண்மனை, உதய்ப்பூர்:தற்போது இது 5 நட்சத்திர விடுதியாக மாற்றப்பட்டுள்ளது.
- ஹவா மஹால்: 953 சன்னல்கள் கொண்ட இவ்வரண்மனையை *காற்றின் அரண்மனை* என அழைப்பர்.
- இராம்பாக் அரண்மனை: இந்த அரச அரண்மனை தற்போது பாரம்பரிய நட்சத்திர விடுதியாக மாற்றப்பட்டுள்ளது.
- பெருநகர அரண்மனை, உதய்பூர்
# இராஜஸ்தானில் சுற்றுலா

## கோட்டைகள்

இராஜஸ்தான் மாநிலத்தின் ஆரவல்லி மலைத்தொடரில் அமைந்த மலைக்கோட்டைகளில் பல உலகப் பாரம்பரியக் களங்களில் இடம் பெற்றுள்ளது.
# இராஜஸ்தானில் சுற்றுலா

## கோட்டைகள்

### உலகப் பாரம்பரிய களங்களில் இடம் பெற்ற மலைக்கோட்டைகள்

இராஜஸ்தானின் ஆறு மலைக்கோட்டைகள் உலகப் பாரம்பரியக் களங்களில் இடம் பெற்றுள்ளது.
1. சித்தோர்கார் கோட்டை
1. கும்பல்கர்க் கோட்டை
1. ரந்தம்பூர் கோட்டை
1. ஜெய்சல்மேர் கோட்டை
1. ஆம்பர் கோட்டை, ஜெய்ப்பூர்
1. காக்ரோன் கோட்டை, ஜாலாவார்
# இராஜஸ்தானில் சுற்றுலா

## சந்தைகள் மற்றும் திருவிழாக்கள்

- ஒட்டகச் சந்தை, பிகானீர் (சனவரி)
- நாகவுர் சந்தை, (சனவரி-பிப்ரவரி)
- பட்டம் விடும் திருவிழா (14 சனவரி)
- பாலைவனத் திருவிழா, ஜெய்சல்மேர் (சனவரி-பிப்ரவரி)
- மேவார், உதய்ப்பூர் (மார்ச்-ஏப்ரல்)
- யானைத் திருவிழா, ஜெய்ப்பூர் (மார்ச்-ஏப்ரல்)
- அஜ்மீர் சந்தனக்கூடு திருவிழா
- கோடைத்திருவிழா, அபு மலை, கோடைத்திருவிழா, (சூன்)
- தீஜ் திருவிழா, ஜெய்ப்பூர்
- புஷ்கர் சந்தை, அஜ்மீர் (நவம்பர்)
# இராஜஸ்தானில் சுற்றுலா

## தேசியப் பூங்காக்கள் மற்றும் காட்டுயிர் காப்பகங்கள்

- சரிஸ்கா தேசியப் பூங்கா
- சீதா மாதா வனவிலங்கு சரணாலயம்
- தார்ரா தேசியப் பூங்கா
- ரண்தம்போர் தேசியப் பூங்கா
# இராஜஸ்தானில் சுற்றுலா

## ஆன்மிகம் & பண்பாட்டுத் தலங்கள்

- ஜந்தர் மந்தர் (ஜெய்ப்பூர்)
- புஷ்கர் ஏரி
- சாந்த் பௌரி
- அகர் நினைவுச் சின்னங்கள்
- குல்தரா
- தில்வாரா கோயில்
- கர்ணி மாதா கோயில்
- சகஸ்ரபாகு கோயில்கள்
- புஷ்கர் பிரம்மன் கோயில்
- ஹர்சத் மாதா கோயில்
- கெஜ்ரி அனுமான் கோயில்
- கைலா தேவி
- பரோலி கோயில்கள்
- அஜ்மீர் தர்கா
- நாகவுர் கோட்டை
- ஜெய்கர் கோட்டை
- நாகர்கர் கோட்டை
- இராஜ் மகால், ஜெய்ப்பூர்
- ஜல் மகால்
- தீக் அரண்மனை
- பிசௌ அரண்மனை
- ஜக் மந்திர்
- ஷிவ் நிவாஸ் பேலஸ்
# கருப்பு அலகு குயில்

**கருப்பு அலகு குயில்** (Black-billed koel)(*Eudynamys melanorhynchus*) என்பது குகுலிடே குடும்பத்தில் உள்ள குயில் சிற்றினமாகும். இது இந்தோனேசியத் தீவுகளான சுலாவெசி, சுலா, பாங்காய், டோகியன் மற்றும் அருகிலுள்ள பிற சிறிய தீவுகளில் காடு மற்றும் வனப்பகுதிகளில் மட்டுமே காணப்படுகிறது. இது பெரும்பாலும் *ஆசியக் குயிலிருந்து* வேறுபடுத்தி அறியப்படுகிறது. ஆனால் இவை தற்பொழுது தனிச் சிற்றினங்களாகக் கருதப்படுகின்றன. கருப்பு-அலகு குயில் போலல்லாமல், பொதுவான குயில் குழுவில் உள்ள மற்ற அனைத்து குயில்களும் வெளிர் அலகுகளைக் கொண்டுள்ளன. கருப்பு அலகு குயிலின் குரல் ஒரு பொதுவான "குயில்" ஓசை போன்றது.
# இந்தியக் கெண்டை

**இந்தியக் கெண்டை** (*Indian carp*) அல்லது **இந்திய பெரும் கெண்டை** என்பது பல வகையான கெண்டை மீன்களுக்கு வழங்கப்படும் பொதுவான பெயர் ஆகும்.  
- *கட்லா கட்லா* அல்லது கட்லா. இது கெண்டை மீன் குடும்பத்தின் பொருளாதார முக்கியத்துவம் வாய்ந்த தெற்காசிய நன்னீர் மீன் ஆகும்
- *சிர்கினசு சிரோகோசசு* அல்லது மிர்கல் மீன், இந்தியாவில் உள்ள ஆறுகளைப் பூர்வீகமாகக் கொண்ட கெண்டை மீன் குடும்பத்தைச் சேர்ந்த ஒரு கதிர்-துடுப்பு மீன்
- *லேபியோ ரோகிதா*, ரோகு. தெற்காசியாவில் உள்ள ஆறுகளில் காணப்படும் கெண்டை மீன் குடும்பத்தைச் சேர்ந்த ரோஹு (ருய்) மீன்
# இந்தியக் கெண்டை

## மேலும் பார்க்கவும்

- ஆசிய கெண்டை மீன்
# பெரியார் நகர் (சென்னை)

**பெரியார் நகர்** (*Periyar Nagar*) இந்தியாவின் தமிழ்நாட்டில் சென்னையின் வடமேற்கில் அமைந்துள்ள மக்கள் தொகை அடர்த்தியான புறநகர்ப் பகுதியாகும். வாகன எரிபொருட்கள் விற்பனை நிலையங்கள், துணிக்கடைகள், மருத்துவ வசதிகள், உடற்பயிற்சி மையங்கள், காய்கனிகள் விற்பனைக் கடைகள், விளையாட்டுப் பொருட்கள் விற்பனை நிலையங்கள், உணவகங்கள், உடல், முக, சிகை அலங்காரங்கள் நிலையங்கள், தோட்டக்கலை சம்பந்தப்பட்ட பொருட்கள் விற்பனை நிலையங்கள் என பலதரப்பட்ட மக்களின் தேவைக்கேற்ப சேவைகள் நிறைந்த பகுதியாக முக்கியத்துவம் பெறுகிறது.
# பெரியார் நகர் (சென்னை)

## அமைவிடம்

இந்த ஊர் 13.115540°N 80.223432°E என்ற புவியியல் ஆள்கூறுகளில் அமைந்துள்ளது. வில்லிவாக்கம், கொளத்தூர் (சென்னை), பெரவள்ளூர், ஜெனரல் குமாரமங்கலம் காலனி, அகரம், திரு. வி.க. நகர், ஜவஹர் நகர், செம்பியம் மற்றும் பெரம்பூர் ஆகிய ஊர்களுக்கும் அருகில் பெரியார் நகர் அமைந்துள்ளது.
# பெரியார் நகர் (சென்னை)

## போக்குவரத்து

### பேருந்து போக்குவரத்து

இங்கு பேருந்து நிலையம் ஒன்று உள்ளது. அதிகாலை முதல் இரவு வரை இங்கிருந்து சென்னை நகரின் முக்கிய பகுதிகளுக்கு பேருந்து சேவைகள் தங்கு தடையின்றி கிடைக்கப் பெறுகின்றன.
# பெரியார் நகர் (சென்னை)

## போக்குவரத்து

### தொடருந்து போக்குவரத்து

அருகிலுள்ள தொடருந்து நிலையங்கள்:
- வில்லிவாக்கம் தொடருந்து நிலையம்
- பெரம்பூர் லோகோ வொர்க்ஸ் தொடருந்து நிலையம்
- பெரம்பூர் கேரேஜ் வொர்க்ஸ் தொடருந்து நிலையம்
- பெரம்பூர் தொடருந்து நிலையம்
# பெரியார் நகர் (சென்னை)

## போக்குவரத்து

### வானூர்திப் போக்குவரத்து

சென்னை பன்னாட்டு விமான நிலையம் இங்கிருந்து சுமார் 20 கி.மீ. தொலைவில் உள்ளது.
# பெரியார் நகர் (சென்னை)

## கல்வி

### பள்ளிக்கூடங்கள்

பெரியார் மெட்ரிகுலேஷன் மேல்நிலைப்பள்ளி ஒன்றும் தனியார் பள்ளிகள் சிலவும் உள்ளன.
# பெரியார் நகர் (சென்னை)

## கல்வி

### கல்லூரி

இந்து சமய அறநிலையத் துறை சார்பில் இந்த ஆண்டு துவக்கப்பட்டுள்ள 'அருள்மிகு கபாலீஸ்வரர் கலை மற்றும் அறிவியல் கல்லூரி' தற்காலிகமாக, கொளத்தூர் எவர்வின் பள்ளி வளாகத்தில் அமைந்துள்ளது. இது இங்கிருந்து சுமார் 2 கி.மீ. தொலைவில் உள்ளது.
# பெரியார் நகர் (சென்னை)

## மருத்துவ வசதி

இங்குள்ள 'அரசு புறநகர் மருத்துவமனை' நவீன வசதிகளுடன் கூடிய அரசு மருத்துவமனை ஆகும். பெரியார் நகர் மற்றும் அதனைச் சுற்றியுள்ள ஊர்களிலுள்ள மக்களுக்கும் மிகவும் பயனுள்ளதாக இருக்கிறது.
# பெரியார் நகர் (சென்னை)

## தொழில்

உலகப் பிரசித்தி பெற்ற பெரம்பூர் 'இரயில் இணைப்புப் பெட்டித் தொழிற்சாலை', இவ்வூருக்கு அருகில் அமைந்துள்ளது. இவ்வூர் மக்களில் பெரும்பாலானோர் இங்கு வேலை செய்கின்றனர் என்பது குறிப்பிடத்தக்கது.
# பெரியார் நகர் (சென்னை)

## பொழுதுபோக்கு

### பூங்கா

பெருநகர சென்னை மாநகராட்சி பொழுதுபோக்கு பூங்கா ஒன்று உள்ளது.
# பெரியார் நகர் (சென்னை)

## பொழுதுபோக்கு

### விளையாட்டு மைதானம்

பெருநகர சென்னை மாநகராட்சி விளையாட்டு மைதானம் ஒன்றும் உள்ளது.
# பெரியார் நகர் (சென்னை)

## வழிபாட்டுத் தலங்கள்

இந்துக் கோயில்கள், கிறித்தவ ஆலயங்கள், முஸ்லீம் பள்ளிவாசல்கள் என மக்களுக்கு ஆன்மீக வழிகாட்டுதல் தலங்கள் உள்ள ஊர்.
# தெமிஸ்ட்டோக்லீன் மதில் சுவர்

**தெமிஸ்ட்டோக்லீன் சுவர்** (*Themistoclean Wall*, ), என்பது ஏதெனியன் அரசியல்வாதியான தெமிஸ்டோக்கிளீசின் பெயரால் அழைக்கப்படும் மதில் சுவராகும். இது கிரேக்கத்தின் ஏதென்சில், பாரசீகப் போர்களின் விளைவாகவும், அவர்களின் படையெடுப்புகளிலிருந்து தற்காத்துக்கொள்ளும் எண்ணத்துடனும் கிமு 5 ஆம் நூற்றாண்டில் கட்டப்பட்டது.
# தெமிஸ்ட்டோக்லீன் மதில் சுவர்

## வரலாறு

பெயரால் அழைக்கப்படுகிறது]]
கிரேக்கத்தைக் கைப்பற்றும் முயற்சியில் பாரசீகப் போர்களானது பாரசீகத்தின் அகாமனிசியப் பேரரசால் மேற்கொள்ளபட்டது. மன்னர் முதலாம் டேரியசு இந்தப் படையெடுப்பு முயற்சியில் தோல்வியுற்றார். மேலும் அவரது மகனான முதலாம் செர்கசு, கிமு 480 முதல் 479 வரை நீடித்த இரண்டாம் பாரசீகப் போர்களை வழிநடத்தினார். செர்க்செசு தனது தந்தையை விட அதிக வெற்றிகளை ஈட்டினார். ஏதென்சை எரித்து அழித்தார். பாரசீகப் போர்களைத் தொடர்ந்து கிரேக்க நகர அரசுகள் சீர்குலைந்தன. கிரேக்க நகர அரசுகளின் பல கட்டிடங்கள், சிலைகள், கோட்டைகள் போன்றவை அழிக்கப்பட்டன.  
பாரசீக படையெடுப்பால் கவலையடைந்த ஏதெனிய மக்கள், தெமிஸ்ட்டோக்ளீசின் மதில் சுவர்களை மறுகட்டுமானம் செய்ய வேண்டுமென்று முடிவு செய்தனர். உயர்ந்துவரும் ஏதென்சின் சக்தியால் பீதியடைந்த, எசுபார்த்தன்களும், அவர்களது பெலோபொன்னேசிய கூட்டாளிகளும் இந்த மதில் சுவரைக் கட்டும் திட்டத்தை எதிர்த்தனர். ஆக்கிரமிக்கவரும் படைகளுக்கு இந்தச் சுவர் ஒரு தடைக்கலாக இருக்கும் என்றும், கொரிந்தின் பூசந்தியின் பாதுகாப்புக்கு தேவையானதாக இருக்கும் என்றும் ஏதெனியர்கள் வாதிட்டனர். எனவே பெலோபொன்னேசியர்களிடமிருந்து தங்களைப் பாதுகாத்துக் கொள்ள இந்த மதில் சுவர் கட்டுமானத்தில் ஏதெனியர்கள் தீவிரமாக இருந்தனர். இந்த மதில் சுவர் கட்டுமான நிகழ்வுகளின் போது எசுபார்த்தாவினால் ஏற்பட்ட தடைகளை தெமிஸ்ட்டோகிளீசு என்வாறு சூழ்ச்சிகளைச் செய்து கையாண்டு முடித்தார் என்பதை துசிடிடீஸ், தனது பதிவுகளில், விவரித்துள்ளார். சுவர் கட்டுமானத்தின் போது அவர் எசுபார்த்தன்களின் கவனத்தைத் திசைதிருப்பி மதில் சுவர்கள் கட்டப்பட்டு முடிக்கும் வரை அவர்களின் நடவடிக்கையை தாமதப்படுத்தினார்.  
தெமிஸ்ட்டோக்லீன் சுவர் கிமு 479 இல் முடிக்கப்பட்டது இது கோவில்கள், சிலைகள் போன்ற பிற இடிபாடுகளை அழித்தது அவற்றில் கிடைத்த பழைய பொருட்களால் கட்டப்பட்டது.  
- கெராமிகோசில், மிக உயர்ந்த மீதமுள்ள பகுதி
- பினெக்சில் காணப்படும் மதிலின் அடித்தளங்கள்
- கோட்சியா சதுக்கத்திற்கு அருகில், அயோலோ தெருவில் உள்ள நேசனல் வங்கியின் அடித்தளத்தில் ஆச்சார்னியன் வாயிலுக்கு அருகில்
- 29 எரிசிக்தானில்; பீரைக் கேட்டிற்கு வடக்கே ஒரு வீட்டின் அடித்தளத்தில் உள்ள ஒரு பகுதி
# தெமிஸ்ட்டோக்லீன் மதில் சுவர்

## வாயில்கள்

தெமிஸ்ட்டோக்லீன் மதில் சுவரில் பல வாயில்கள் இருந்தன, அவற்றில் பல முழுமையாகவோ அல்லது பகுதியாகவோ அகழப்பட்டுள்ளன. அவற்றில் மிக முக்கியமானவை:  
- டிபிலான் வாயில் (Δίπυλον, "டபுள் கேட்"), முதலில் திரியாசியன் வாயில் (Θριάσιαι Πύλαι)
- புனித வாயில் (Ἱερὰ Πύλη)
- பீரைக் வாயில் (Πειραϊκαὶ Πύλαι, "பிரேஸ் " வாயில்)
- டெமியன் வாயில் (Δήμιαι Πύλαι, "தண்டனை நிறைவேற்றுபவரின் வாயில்")
- எரியாய் வாயில் (Ήριαι Πύλαι, "கல்லறைகளின் வாயில்")
- ஆச்சார்னியன் வாயில் (Ἀχαρνικαὶ Πύλαι, "கேட் ஆஃப் ஆச்சர்னே ")
- வடகிழக்கு வாயில் (நவீன பெயர், பண்டைய பெயர் தெரியவில்லை)
- டியோமியன் வாயில் (Διοχάρους Πύλαι), அகழப்படவில்லை
- இப்பேட்ஸ் வாயில் (Ἱππάδες Πύλαι, "கேட் ஆஃப் தி ரைடர்ஸ்") அல்லது ஏஜியஸ் வாயில் ( Αἰγέως Πύλαι)
- டியோமியன் வாயில் (Διόμιαι Πύλαι, "கேட் ஆஃப் டியோமியா "), அகழப்படவில்லை
- இடோனியன் வாயில் (Ἰτώνιαι Πύλαι)
- ஹாலேட் வாயில் (Ἅλαδε Πύλαι) அல்லது கிழக்கு ஃபலேரிக் வாயில் (Φαληρική Πύλη), அகழப்படவில்லை
- தெற்கு வாயில் (நவீன பெயர், பண்டைய பெயர் தெரியவில்லை) அல்லது மேற்கு ஃபாலெரிக் வாயில் (Φαληρική Πύλη)
- வாயில்களுக்கு மேலே உள்ள டிபிலான் (Δίπυλον το ὑπέρ τῶν Πυλῶν)
- மெலிடைட்ஸ் வாயில் (Μελίτιδαι Πύλαι, "கேட் ஆஃப் மெலைட் ")
# பெலாசுசிக் மதில் சுவர்

**பெலாசுசிக் சுவர்** அல்லது **பெலாஸ்ஜியன் கோட்டை** அல்லது **என்னேபிலோன்** (*Pelasgic wall* or *Pelasgian fortress* or *Enneapylon* கிரேக்கம் : Εννεαπύλον; ஒன்பது-வாயில்) என்பது ஏதென்சின் அக்ரோபோலிசில் உள்ள பாறையின் உச்சியை சமன் செய்து, பெலாஸ்ஜியர்களால் கட்டப்பட்டதாகக் கருதப்படும் ஒரு நினைவுச்சின்னமாகும். துசிடிடீசு மற்றும் அரிஸ்டாஃபனீஸ் இதை " *பெலர்கிகான்* ", "ஸ்டார்க் சுவர் அல்லது இடம்" என்று அழைத்துள்ளனர். "பெலர்கிகோன்" என்பது அக்ரோபோலிசின் மேற்கு அடிவாரத்தில் உள்ள சுவர் வரிசையைக் குறிக்கிறது. துசிடிடீசின் காலத்தில் இந்தச் சுவர் பல மீட்டர் உயரம் கொண்டு இருந்ததாகக் கூறப்படுகிறது. தற்போதைய பிராபிலேயாவின் தெற்கிலும் முந்தைய நுழைவாயிலுக்கு அருகில் 6 மீட்டர் அகலத்தில் ஒரு பெரிய, துண்டுப்பகுதி காணப்படுகிறது. இன்று, அதன் எச்சசத்தைக் காணலாம் ஆனால் சுவரின் அடித்தளம் தற்போதைய மலையில் தரை மட்டத்திற்கு கீழே உள்ளது.  
பெலாஸ்ஜியர்களால் கட்டப்பட்டதாகக் கூறப்படும் இந்தச் சுவரின் சில எச்சங்கள் நவீன ஏதென்சில் இன்னும் தெளிவாக்க் காணப்படுகின்றன. இந்த இடத்தின் தொல்லியல் எச்சங்களின்படி சுவர் 6 மீட்டர் தடிமன் கொண்டதாக இருந்திருக்கலாம் என்று நம்பப்படுகிறது.
# ஆர்மோசுடு

**ஹார்மோஸ்ட்** (*Harmost*, ) என்பது இராணுவ ஆளுநரைக் குறிக்கும் ஒரு எசுபார்த்தன் சொல் ஆகும். கிமு 404 இல் பெலோபொன்னேசியன் போர் முடிவடைந்த பின்னர் ஏற்பட்ட எசுபார்த்தன் மேலாதிக்கத்தின் போது எசுபார்த்தன் தளபதி லைசாந்தர் பல ஆர்மோசுட்டுகளை நியமித்தார். அவர்கள் தங்கள் நியமிக்கப்பட்ட பகுதிக்கு அனுப்பப்பட்டனர் அல்லது எசுபார்த்தன்களால் கைப்பற்றப்பட்ட நகர அரசுகளுக்கு அனுப்பப்பட்டனர். அந்த நகர அரசுகளை தங்களுக்கு கீழ்ப்படிந்தவர்களாக வைத்திருக்கவும், அந்த நகர அரசுகளில் இருந்துவரும் சனநாயக அரசு வடிவத்தை அகற்றி, அதற்குப் பதிலாக சிலவர் ஆட்சியை பதவியில் நிலைநிறுத்தும் பொறுப்பும் வழங்கப்பட்டது.  
பல சந்தர்ப்பங்களில் அவர்கள் வெளித்தோற்றத்தில் ஒரு நகர அரசில் நிலவும் கொடுங்கோல் அரசாங்கத்தை ஒழிப்பதற்கும், சுதந்திரத்தை மீட்டெடுப்பதற்கும் என்ற காரணங்களைக் கூறி அனுப்பப்பட்டாலும், அவர்கள் அரசர்களாகவோ அல்லது கொடுங்கோலர்களாகவோ நடந்து கொண்டதாக குற்றம் சாட்டப்பட்டனர். கி.பி முதல் நூற்றாண்டு இலக்கண அறிஞர் டியோனீசியஸ் ஆர்மோஸ்ட் என்பது "அரசர்" என்ற சொல்லுக்கான மற்றொரு சொல் என்று கருதினார்.  
அண்டால்சிடாசின் அமைதி உடன்பாட்டில், எசுபார்த்தன்கள் தங்கள் ஆதிக்கத்துக்கு உட்பட்ட நகர அரசுகளில் சுதந்திர அரசாங்கங்களை மீண்டும் நிறுவுவதாக உறுதியளித்தனர். இருப்பினும் அவர்கள் தொடர்ந்து ஆர்மோசுடுகளையே நிறுவினர். பொதுவாக எசுபார்த்தனுக்கு ஆதரவான செனபோன் கூட, எசுபார்த்தன்கள் தங்கள் ஆர்மோசுடுகளை ஆள அனுமதித்த விதத்திற்காக பழித்தார்.  
நகர அரசுகளில் ஒரு ஆர்மோசுடின் பதவிக் காலம் எவ்வளவு காலம் நீடித்தது என்பது உறுதியாக தெரியவில்லை. ஆனால் *சைதெராவில் லேசிடெமோனியர்களால் நியமிக்கப்பட்ட அதே வகையான ஆளுநர், சைத்தரோடைக்ஸ்* என்ற பட்டத்துடன், ஒரு ஆண்டு மட்டுமே தனது பதவியில் இருந்தார் என்பதைக் கருத்தில் கொண்டால், ஆர்மோஸ்ட் பதவி அதே கால அளவு இருந்தது என்பதற்கு சாத்தியம் உள்ளது.  
தீபசின் மேலாதிக்கத்தின் போது தீப்சும்ன் இந்தச் சொல்லை பயன்படுத்தியது.
# 2021 தெற்காசிய வெள்ளம்

**2021 தெற்காசிய வெள்ளம்** (*2021 South Asian floods*) பல தெற்காசிய நாடுகளை தாக்கி அந்நாட்டு மக்களைப் பாதித்தது. 2020 ஆம் ஆண்டு சுமார் 6,500 பேர் வெள்ளத்தில் இறந்தனர் என்பது குறிப்பிடத்தக்கதாகும். தொடர்ந்து 2021 ஆம் ஆண்டும் தெற்கு ஆசியாவில் பருவ மழையும் வெள்ளமும் மீண்டும் தாக்கியது.
# 2021 தெற்காசிய வெள்ளம்

## தாக்கம்

### ஆப்கானித்தான்

மே மாத தொடக்கத்தில், வடக்கு ஆப்கானித்தானில் ஏற்பட்ட வெள்ளத்தில் 37 பேர் உயிரிழந்தனர். 200 எண்ணிக்கைக்கும் மேற்பட்ட வீடுகள் சேதமடைந்தன அல்லது அழிக்கப்பட்டன.
சூலை மாதத்தின் பிற்பகுதியில் தொடங்கி ஆகத்து மாதம் வரை ஏற்பட்ட நூரித்தான் மாகாண வெள்ளத்தில் 113 பேர் இறந்தனர்.
# 2021 தெற்காசிய வெள்ளம்

## தாக்கம்

### வங்காளதேசம்

வங்காளதேசத்தில் உள்ள காக்சு பசார் பகுதியில் ஏற்பட்ட வெள்ளத்தில் 8 பேர் கொல்லப்பட்டனர். இவர்களில் பாதி பேர் குழந்தைகளாவர்.
# 2021 தெற்காசிய வெள்ளம்

## தாக்கம்

### இந்தியா

இந்தியாவின் உத்தராகண்ட்டம் மாநிலத்தில் ஏற்பட்ட வெள்ளம் காரணமாக நிகழ்ந்த பனிச்சரிவில் சிக்கி 83 பேர் இறந்தனர். 121 பேரைக் காணவில்லை.  
அரபிக்கடலில் உருவான தாக்டே சூறாவளியால் தென்னிந்தியா பாதிக்கப்பட்டு 169 பேர் கொல்லப்பட்டனர். தொடர்ந்து வங்கக் கடலில் ஏற்பட்ட இயாசு புயல் மேலும் 20 பேரைக் கொன்றது.  
சூலை மாதம முதல் ஆகத்து மாதம் வரை ஏற்பட்ட வெள்ளம் மகாராட்டிரா மாநிலத்தை பாதித்தது. 251 பேர் கொல்லப்பட்டனர் மற்றும் பலரை காணவில்லை. வெள்ளம் ஏற்படுவதற்கு முன்பு கனமழை காரணமாக மும்பை நகரில் நிலச்சரிவு ஏற்பட்டு பல வீடுகள் இடிந்து 32 பேர் உயிரிழந்தனர்.  
சூலை மாதத்தின் பிற்பகுதியில் சம்மு மற்றும் காசுமீரில் பெய்த கனமழை வெள்ளத்தில் 7 பேர் கொல்லப்பட்டனர். 19 பேர் காணாமல் போனார்கள்.  
மத்தியப் பிரதேச மாநிலத்தில் ஆகத்து மாதம் ஏற்பட்ட வெள்ளத்தில் சிக்கி 24 பேர் உயிரிழந்தனர்.  
கேரளா மற்றும் உத்தராகண்டம் மாநிலங்களில் அக்டோபர் மாதத்தில் ஏற்பட்ட வெள்ளத்தில் 47 பேர் இறந்தனர்.
# 2021 தெற்காசிய வெள்ளம்

## தாக்கம்

### நேபாளம்

அக்டோபர் மாதத்தில் மேற்கு நேபாளத்தில் ஏற்பட்ட வெள்ளத்தில் 88 பேர் கொல்லப்பட்டனர் மற்றும் 30 பேர் காணாமல் போனார்கள்.
# 2021 தெற்காசிய வெள்ளம்

## தாக்கம்

### பாக்கித்தான்

செப்டம்பர் மாதத்தில் பாக்கித்தான் நாட்டின் மிகப்பெரிய நகரமான கராச்சி வெள்ளத்தால் கடுமையாகப் பாதிக்கப்பட்டது. குறைந்தது 187 பேர் வீடுகள் இடிந்து விழுந்ததால் அல்லது வெள்ளத்தில் மூழ்கி இறந்தனர்.
# 2021 தெற்காசிய வெள்ளம்

## தாக்கம்

### இலங்கை

மே முதல் நவம்பர் மாதம் வரை இலங்கையில் பெரும் வெள்ளம் ஏற்பட்டது. மே மாதத்தில் நான்கு பேர் இறந்தனர். 17 in June, and 20 in November.
# இமயமலை வரி அணில்

**இமயமலை வரி அணில்** (*Himalayan striped squirrel*)(*தாமியோப்சு மெக்சிலேயாண்டி*), என்பது **மேற்கத்திய வரி அணில்** அல்லது **பர்மிய வரி அணில்** என்றும் அழைக்கப்படுகிறது.
# இமயமலை வரி அணில்

## பரவல்

இமயமலை வரி அணில் சையுரிடே குடும்பத்தில் உள்ள கொறிணிச் சிற்றினமாகும். இது பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் வெப்பமண்டலத்திலிருந்து மிதவெப்ப மண்டல பகுதி வரை பல்வேறு காடுகளில் வாழ்கிறது. இந்த சிற்றினம் மரங்களில் வாழும் பகலாடி வகையினைச் சார்ந்தது. இது பழங்கள், காய்கறிகள் மற்றும் பூச்சிகளை உண்ணும். பெரும்பாலும் சிறிய குழுக்களாகக் காணப்படும் இந்த அணில் தங்குமிடத்திற்கு மர துளைகளைப் பயன்படுத்துகிறது.
# இமயமலை வரி அணில்

## தோற்றம்

இமயமலை மலைகளின் விரைவான மேம்பாடு காரணமாக *தாமியோப்சு* பரம்பரைகளின் மூன்று பிரிவுகளை ஏற்படுத்தியதாக நம்பப்படுகிறது. இது 5.8 முதல் 1.7 மில்லியன் ஆண்டுகளுக்கிடையில் தோன்றிய பல வேறுபாடுகள் காரணமாக இன்றைய *தாமியோப்சு* சிற்றினங்கள் உருவாக வழிவகுத்திருக்கலாம்.
# செம்மணி மனிதப் புதைகுழி

**செம்மணி மனிதப் புதைகுழிகள்** (*Chemmani mass graves*) என்பது வடக்கு இலங்கையின் செம்மணி என்ற இடத்தில் மேற்கொள்ளப்பட்ட மனிதப் புதைகுழிகளின் அகழ்வாய்வைக் குறிக்கிறது. தமிழ்ப் பள்ளி மாணவி கிருசாந்தி குமாரசாமியை பாலியல் வன்கொடுமை செய்து கொலை செய்ததற்காக விசாரணையில் இருந்த இலங்கை இராணுவ வீரர் சோமரத்ன ராஜபக்ச என்பவர் 1998 ஆம் ஆண்டு இந்த புதைகுழிகள் இருப்பதாகக் குற்றம் சாட்டியதைத் தொடர்ந்து அவை முதலில் கவனத்தைப் பெற்றன. 1995, 1996 ஆம் ஆண்டுகளில் விடுதலைப் புலிகளிடமிருந்து அரசாங்கப் படைகளால் யாழ்ப்பாணக் குடாநாடு கைப்பற்றப்பட்டதன் பின்னர், அங்கிருந்து காணாமல் போன நூற்றுக்கணக்கான மக்கள் கொல்லப்பட்டு செம்மணி கிராமத்திற்கு அருகிலுள்ள புதைகுழிகளில் புதைக்கப்பட்டதாக அவர் கூறினார். 300 முதல் 400 உடல்கள் புதைக்கப்பட்ட இடம் தனக்குத் தெரியும் என்றும் அவர் மேலும் கூறினார்.  
1999 ஆம் ஆண்டு சர்வதேச அளவில் கவனிக்கப்பட்ட அகழ்வாய்வில் 15 உடல்கள் கண்டுபிடிக்கப்பட்டன, அவற்றில் இரண்டு 1996 இல் காணாமல் போன ஆண்கள் என அடையாளம் காணப்பட்டன. ஏழு ஆண்டுகளுக்குப் பிறகும், செம்மணியில் மேலும் எந்த உடல்களும் கண்டுபிடிக்கப்படவில்லை.  
சூன் 2025 இல், யாழ்ப்பாணம், நல்லூர் பிரிவில் உள்ள செம்மணி-சித்துப்பாத்தி புதைகுழியில் மேற்கொள்ளப்பட்ட அகழ்வாய்வுப் பணிகளின் போது ஒரு வயதுக்குட்பட்ட குழந்தையின் எச்சங்கள் மீட்கப்பட்டன, இது தீவில் உள்ள புதைகுழிகளைத் தோண்டுவதற்கு பன்னாட்டு மேற்பார்வைக்கான கோரிக்கைகளைத் தூண்டியது. நீதிமன்ற உத்தரவின் பேரில் மேற்கொள்ளப்பட்ட அகழ்வாய்வு முயற்சிகள் இதுவரை 3 குழந்தைகளின் எலும்புக்கூடுகளை உள்ளடக்கிய 19 மனித எலும்புக்கூடுகள் புதைகுழிகளில் இருந்து கண்டுபிடிக்கப்பட்டுள்ளன. அதைத் தொடர்ந்து செம்மணி சித்துப்பாத்தியில் மேற்கொள்ளப்பட்ட இந்த முதற்கட்ட அகழ்வாய்வுகளில் 2025 சூலை முற்பகுதியில் மொத்தம் 65 எலும்புக்கூட்டுத் தொகுதிகள் கண்டுபிடிக்கப்பட்டன. செம்மணியில் கண்டுபிடிக்கப்பட்ட மனிதப் புதைகுழிப் பகுதியை ஐநா மனித உரிமைகள் உயர் ஆணையர் வோல்க்கர் தூர்க் 2025 சூன் 25 அன்று நேரில் சென்று பார்வையிட்டார்.  
இரண்டாம் கட்ட அகழ்வாய்வு செம்மணி சித்துப்பாத்தில் 2025 சூலை 21 இல் தொடங்கியது. சட்ட வைத்திய அதிகாரி, தொல்லியல் துறைப் பேராசிரியர் ராஜ் சோமதேவா ஆகியோரின் அறிக்கைகளை ஆராய்ந்த யாழ்ப்பாணம் நீதவான் நீதிமன்றம் இந்த அகழ்வுக்கான அனுமதியை வழங்கியது. இந்த அறிக்கையில் செம்மணி-சித்துப்பாத்தியில் குற்றச்செயல் இடம் பெற்றுள்ளதாக பேராசிரியர் ராஜ் சோமதேவா நீதிமன்றத்திற்கு அறிவித்திருந்தார்.
# செம்மணி மனிதப் புதைகுழி

## குற்றச்சாட்டுகள்

சூலை 1998 இல், இலங்கை இராணுவ வீரர் லான்ஸ் கோப்ரல் சோமரத்ன ராஜபக்ச, மாணவி கிருசாந்தி குமாரசாமி மற்றும் அவரது குடும்பத்திரை கற்பழித்து படுகொலை செய்ததற்காக மரண தண்டனையை எதிர்கொண்டார், குடாநாட்டில் இருந்து காணாமல் போனவர்களின் உடல்கள் அடங்கிய புதைகுழிகள் யாழ்ப்பாணத்தில் இருப்பதாக அவர் குற்றச்சாட்டுகளை முன்வைத்தார். ராஜபக்சவும் அவரது இணைப் பிரதிவாதிகளும் இந்தக் கொலைகளுக்குப் பொறுப்பானதாகக் கூறப்படும் 20 பாதுகாப்புப் படை வீரர்களின் பெயர்களைக் கொடுத்தனர்.  
இலங்கைப் பாதுகாப்பு அமைச்சு விசாரணையை ஆரம்பித்தது, இலங்கை மனித உரிமைகள் ஆணைக்குழு ஐக்கிய நாடுகளின் உதவியைக் கோரியது. சூன் 1999 இல், ராஜபக்ச 1996 இல் காணாமல் போன இரண்டு இளைஞர்களின் சடலங்கள் தோண்டி எடுக்கப்பட்ட இடத்தை அடையாளம் காட்டினார். இராஜபக்சவின் இணைப் பிரதிவாதிகளால் அடையாளம் காணப்பட்ட இடங்களில் மேலும் 13 சடலங்கள் கண்டெடுக்கப்பட்டன. அகழ்வாய்வுகளை பன்னாட்டு மன்னிப்பு அவை உட்படப் பன்னாட்டுப் பார்வையாளர்கள் கண்காணித்தனர்.
# செம்மணி மனிதப் புதைகுழி

## விசாரணை

1999 திசம்பரில், அரசாங்க புலனாய்வாளர்கள் குழு ஒன்று, 10 எச்சங்களை அடையாளம் கண்டு, தாக்குதல் மற்றும் கொலைக்கான ஆதாரங்களைக் காட்டியது. மீதமுள்ள உடல்களுக்கு இறப்புக்கான காரணம் கண்டறியப்படவில்லை.  
மேலும் பல உடல்கள் இருப்பதாக சோமரத்தின ராஜபக்சவும் மற்றவர்களும் குற்றம் சாட்டினர். "கிருசாந்தி குமாரசாமி படுகொலை வழக்கில் தண்டனை பெற்ற கைதி சோமரத்ன ராஜபக்ச மற்றும் ஏனையோரால் முதலில் கூறப்பட்ட புதைகுழிகள் எதுவும் இல்லை என்று "உள்ளூர் மற்றும் வெளிநாட்டு நிபுணர்கள்" ஒருமனதாக முடிவு எடுத்ததாக இலங்கை அரசாங்கம் கூறியது. 2000 மார்ச் மாதத்தில், ஏழு இராணுவ வீரர்களை கைது செய்வதற்கான ஆணைகள் வழங்கப்பட்டன. ஆனாலும், சந்தேக நபர்கள் அனைவரும் பிணையில் விடுவிக்கப்பட்டனர். 2004 வரை, அமெரிக்க வெளியுறவுத்துறை இந்த வழக்கை "நிலுவையில் உள்ளதாக" விவரித்தது. 2006 சனவரியில், மத்திய புலனாய்வுப் பிரிவைச் சேர்ந்த காவல்துறையினர், ஆறு ஆண்டுகளுக்கு முன்பு தொடங்கப்பட்ட விசாரணையை முடிக்க சட்டமா அதிபரின் அறிவுறுத்தல்களுக்காகக் காத்திருப்பதாகத் தெரிவித்தனர். கொழும்பு நீதிமன்றம் ஒன்று தாமதம் "ஏற்றுக்கொள்ள முடியாதது" என்று கூறியது.
# ஜமாலியா (சென்னை)

**ஜமாலியா** இந்தியாவின் தமிழ்நாடு மாநிலத்தில் சென்னை மாவட்டத்தில் உள்ள ஓர் ஊர். இவ்வூர், இரயில் பெட்டிகள் தயாரிக்கும் பெரம்பூர் இரயில்பெட்டி இணைப்புத் தொழிற்சாலை அமைந்துள்ள இடத்திலிருந்து சுமார் 2 கி.மீ. தூரத்திலேயே உள்ளதால், இங்குள்ள மக்களுக்கு நேரிடையாகவும், மறைமுகமாகவும் தொழில் வாய்ப்புகள் ஏற்பட்டுள்ளன. ஜமாலியா மேனிலைப் பள்ளிக்கு அருகில் ஒரு விளையாட்டு மைதானம் உள்ளது. இந்த விளையாட்டு மைதானத்தை கால்பந்து விளையாட்டு மைதானம் ஆக்க நடவடிக்கை எடுக்க, இவ்வூர் அடங்கிய சட்டமன்றத் தொகுதியான திரு. வி. க. நகர் (சட்டமன்றத் தொகுதி)யின் உறுப்பினராக உள்ள தாயகம் கவி தமிழக சட்டமன்றத்தில் வேண்டுகோள் விடுத்தார். அதற்கு பதிலளித்த தமிழ்நாடு விளையாட்டு மற்றும் இளைஞர் நலத்துறை அமைச்சராக இருக்கின்ற சிவ. வீ. மெய்யநாதன் திரு. வி. க. நகர் சட்டமன்றத் தொகுதியின் ஜமாலியாவில் கால்பந்து விளையாட்டு மைதானம் அமைய நடவடிக்கை எடுக்கப்படும் என்று நம்பிக்கை தெரிவித்தார். முசுலிம் மக்களும் இங்கு அதிகம் வாழ்கின்றனர். இந்துக் கோயில்கள், ஜமாலியா பள்ளிவாசல், கிறித்தவ ஆலயங்கள் (வாட்டர்பரி நினைவு தெலுங்கு பாப்தித்து தேவாலயம், மலபார் தனித்த சிரியன் செயின்ட் ஜார்ஜ் தேவாலயம், T.E.L.C. பெத்தேல் தேவாலயம் உட்பட) என எல்லா மதத்தினரும் வழிபாடு செய்ய வழிபாட்டுத் தலங்கள் உள்ளன. இங்கு மழைநீர் வடிகால் பணிகள் நடைபெற்று வருவதால், அவற்றை ஆய்வு செய்ய, தமிழக அமைச்சர்கள் மற்றும் மாநகர மேயர், அதிகாரிகள் அடங்கிய குழு கண்காணிப்பு மேற்கொண்டது. ஜமாலியாவில் கூக்ஸ் மற்றும் ஸ்டீஃபன்சன் சாலைகள் சந்திப்பில் கட்டப்பட்டு வரும் சென்னையின் அதிஉயர கட்டடமான SPR Highliving District Towers, வசிப்பிடங்கள் மற்றும் வணிகங்கள் சார்ந்த கட்டடங்கள் என்றளவிலும், சென்னையின் உயரமான கட்டடங்கள் வரிசையில் முதலிடம் என்றளவிலும் இருக்கும். ஸ்டீஃபன்சன் சாலையிலிருக்கும் 'நார்த் டவுன்' அடுக்கு மாடி குடியிருப்புகள், ஒரு கோயிலையும் உள்ளே கொண்டுள்ளன.
# ஜமாலியா (சென்னை)

### அமைவிடம்

கடல் மட்டத்திலிருந்து சுமார் 28 மீட்டர் உயரத்தில், 13°06'17.3"N 80°15'11.9"E என்ற புவியியல் ஆள்கூறுகளில் அமைந்துள்ளது, ஜமாலியா.
# ஜமாலியா (சென்னை)

### போக்குவரத்து

#### சாலைப் போக்குவரத்து

பெரம்பூர், அயனாவரம், ஓட்டேரி, புளியந்தோப்பு, புரசைவாக்கம் ஆகிய ஊர்களுக்கும், அவ்வழியே எழும்பூர், கீழ்ப்பாக்கம், வியாசர்பாடி, மூலக்கடை, மாதவரம், பாரிமுனை, சென்னை மத்திய தொடருந்து நிலையம், சென்னை மத்திய மெட்ரோ நிலையம், சென்னை எழும்பூர் தொடருந்து நிலையம் மற்றுமுள்ள அனைத்து இடங்களுக்கும் செல்ல ஜமாலியா வழியாகப் பயணிக்க, பேருந்து வசதிகள் அதிகம் உள்ளன. பெரம்பூருக்கு அருகில் ஜமாலியா அமைந்துள்ளதால், பெரம்பூருக்கும் அவ்வழியே செல்லும் மற்ற ஊர்களுக்கும் ஜமாலியா வழியாகப் பயணிக்க வேண்டும். பெரம்பூர் நெடுஞ்சாலை (தெற்கு), கூக்ஸ் சாலை, ஸ்டீஃபன்சன் சாலை ஆகியவை முக்கியமான சாலைகள். முரசொலி மாறன் மேம்பாலம், பெரம்பூரிலிருந்து ஜமாலியா வந்து செல்ல இணைப்புப் பாலமாகும். வாகனங்கள் எரிபொருட்கள் நிரப்ப வசதியாக Propel (Indian oil Petronos) Auto LPG நிலையம் மற்றும் நயாரா பெட்ரோல் நிலையமும் உள்ளன.
# ஜமாலியா (சென்னை)

### போக்குவரத்து

#### தொடருந்து போக்குவரத்து

பெரம்பூர் தொடருந்து நிலையம் மற்றும் வியாசர்பாடி ஜீவா தொடர் வண்டி நிலையம் ஆகிய மிக அருகிலுள்ள இரயில் நிலையங்கள் மூலம் சென்னை மற்றும் தொலைதூர ஊர்களுக்கும் பயணிக்கும் வசதிகள் உள்ளன. மேலும், சென்னை மத்திய மெட்ரோ நிலையம், சென்னை மத்திய தொடருந்து நிலையம், சென்னை எழும்பூர் தொடருந்து நிலையம், சென்னை பூங்கா தொடருந்து நிலையம்]], நேரு பூங்கா மெட்ரோ நிலையம் ஆகிய இரயில் நிலையங்கள் செல்வதற்கும் தொடருந்து வசதிகள் உள்ளன.
# ஜமாலியா (சென்னை)

### போக்குவரத்து

#### வான்வழிப் போக்குவரத்து

சென்னை பன்னாட்டு வானூர்தி நிலையம் இங்கிருந்து சுமார் 20 கி.மீ. தொலைவில் உள்ளது. இங்கிருந்து விமான நிலையம் செல்லவும், பேருந்து மற்றும் தொடருந்து போக்குவரத்து வசதிகள் அதிகமுள்ளன.
# ஜமாலியா (சென்னை)

### கல்வி

#### பள்ளிகள்

சென்னை மாநகராட்சி பெண்கள் பள்ளி, ஜமாலியா மேனிலைப் பள்ளி, எவர்வின் வித்யாஷ்ரம், ஹைதர் கார்டன் மெட்ரிகுலேஷன் பள்ளி, சனா ஸ்மார்ட் பள்ளி ஆகிய பள்ளிகள் இவ்வூர் மக்களுக்கு பயனுள்ளவையாக இருக்கின்றன.
# ஜமாலியா (சென்னை)

### கல்வி

#### கல்லூரி

இங்கு அமைந்துள்ள ஜமாலியா அரபிக் கல்லூரி மூலம் ஜமாலியா வாழ் முசுலிம்கள் பயன்பெறுகின்றனர் என்பதும் குறிப்பிடத்தக்கது.
# ஜமாலியா (சென்னை)

### கல்வி

#### மருத்துவ வசதிகள்

இங்குள்ள குறிப்பிடத்தக்க மருத்துவமனைகள்:
- ஜூலியன் மருத்துவமனை
- பேகம் சஃபியா நஸீர் ஹூசைன் மருத்துவமனை
- டாக்டர். ஷப்பீர் உயர் சிறப்பு பல் மருத்துவமனை
# ஜமாலியா (சென்னை)

### பொழுதுபோக்கு

#### பூங்காக்கள்

இராஜீவ் காந்தி பூங்கா, இங்குள்ள மக்களுக்கு பொழுதுபோக்கு பூங்காவாக இருந்தாலும், ஒரு கி.மீ. தொலைவிலுள்ள பலவித வசதிகளுடன் கூடிய முரசொலி மாறன் பூங்காவிற்கு இங்கிருந்து செல்லும் மக்களே அதிகம்.
# ஜமாலியா (சென்னை)

### விளையாட்டு மைதானம்

சென்னை மாநகராட்சி விளையாட்டு மைதானம் ஒன்று உள்ளது. கால்பந்து விளையாட்டு மைதானம் உருவாக்க நடவடிக்கைகள் மேற்கொள்ளப்படுகின்றன.
# கெல்ஜ் பிராட்டெபோ

**கெல்ஜ் பிராட்டெபோ** (*Helge Brattebø*) என்பர் நோர்வே பட்டயப் பொறியாளர் ஆவார். இவர் நோர்வே அறிவியல் மற்றும் தொழில்நுட்ப பல்கலைக்கழகத்தில் தொழில்துறை சூழலியல் பேராசிரியராக உள்ளார்.  
இவர் *தொழில்துறை சூழலியல் ஆய்விதழின்* தொகுப்பாசிரியராகவும், தொழில்துறை சூழலியல் பன்னாட்டுச் சங்கத்தின் உறுப்பினராகவும் உள்ளார்.
# வித்யா சங்கர் ஸ்தபதி

**வித்யா சங்கர் ஸ்தபதி** (பிறப்பு: சூன் 6, 1938), தமிழ்நாட்டில் கரூர் மாவட்டம் கரூரில் பிறந்த சிற்பக் கலைஞர் ஆவார். தற்போது தஞ்சாவூர் மாவட்டம் கும்பகோணத்தில் உள்ளார். தமிழ்நாட்டின் முக்கியமான கலை ஆளுமைகளில் ஒருவர்.
# வித்யா சங்கர் ஸ்தபதி

## பின் புலம்

இவர் தஞ்சாவூர் மாவட்டம் சுவாமிமலை ஸ்தபதிகள் குடும்பப் பாரம்பரியத்தில், 11-ம் நூற்றாண்டிலிருந்து நீளும் சிற்பிகளின் கால்வழி மரபில் வந்த நவீன சிற்பி ஆவார். சிற்ப சாஸ்திரம், நாட்டியம், சோதிடம் சம்பந்தமான படிப்பறிவும் கேள்வியறிவும் கல்லூரிக்கு வரும் முன்னரே இவர் பெற்றிருந்தார்.1880-களில் சென்னை கவின்கலைக் கல்லூரியில் முதல்வராக இருந்த இ.பி.ஹெவலின் காலத்தில் உலோகச் சிற்பக் கலைப் பிரிவை ஆரம்பித்து, அதன் தலைவராகப் பணிபுரிந்தவர், புடைப்புச் சிற்பங்களில் விற்பன்னரான இவருடைய கொள்ளுத்தாத்தா ராமசாமி ஸ்தபதி. இவருடைய தந்தை கௌரிசங்கர் ஸ்தபதி ஸ்ரீரங்கம் கோயிலில் பலிபீடம், கொடிமரம், ஆனந்த விமானம், வாகனங்கள் ஆகியவற்றைச் செய்தவர். அப்போது அங்கே பள்ளிப்படிப்பைப் படித்ததால் தந்தையின் வேலையைக் காணும் வாய்ப்புகளைப் பெற்றிருந்தார். கும்பகோணம் அரசு கவின்கலைக் கல்லூரியில் முதல்வராகப் பணியாற்றி ஓய்வு பெற்றவர். அவருடைய மகன் ராஜா ரவிசங்கரும் தந்தையின் வழியில் சிற்பக்கலையில் தன்னை நிலைநிறுத்திக் கொண்டிருக்கிறார். இந்தியப் பண்பாட்டை மையப்படுத்தி புதுமையான வளர்கலை ஓவியங்களை அறிமுகப்படுத்திய பெருமையைப் பெற்றவர். அதனால், மேற்கத்திய ஓவிய பாணிகளின் அடிப்படையில்
இந்திய ஓவியங்களையும் சிற்பங்களையும் வடிப்பவர்களுக்கு மத்தியில், வித்யாசங்கர் வித்தியாசப்படுகிறார். இவர், பழமையின் பிடிப்பிலேயே புதிய பிம்பங்களை உருவாக்கி திகைக்க வைப்பவர்.
# வித்யா சங்கர் ஸ்தபதி

## உலோகச் சிற்பங்கள்

ரதி, விநாயகர், இராவணன், இரணிய வதை போன்ற உலோகச் சிற்பங்கள் பழைமையின் பின்புலத்தில் நவீனமாக வடிவமைக்கப் பெற்றவை ஆகும். உலோகச் சிற்பங்கள் தவிரச் சுடுமண் சிற்பங்களைப் படைப்பதிலும் சாதனை படைத்தவர்.
# வித்யா சங்கர் ஸ்தபதி

## கிராமியக் கலை

இவர் கிராம வாழ்வின் அழகில் அதிக ஈடுபாடு கொண்டவர் ஆவார். கிராமியக் கலைகளாலும், சுடுமண் சிற்பங்களாலும் கவரப்பட்டு, கிராமத்துச் சிற்பங்களின் உருவத்தைச் சிதைக்காமல் உண்மையை மிகைப்படுத்தல் என்ற உத்தியைக் கையாள்கிறார்.
# வித்யா சங்கர் ஸ்தபதி

## விருதுகள்

இவர் சென்னை பீங்கான் பொருள் கலைக் கண்காட்சி (1961), சென்னை கலை கிளப் கண்காட்சி (1963), சென்னை மாநில லலித் கலா அகாதமி (1964, 1978, 1985), மைசூர் தசரா பண்பாட்டுக் கண்காட்சி (1973), தேசிய விருது, புதுதில்லி (1993), கலைச்செம்மல், தமிழ்நாடு அரசு கலை பண்பாட்டுத் துறை (1996), கலைச்செம்மல், அனைத்திந்திய நுண்கலைக்குழுச் சங்கம், புதுதில்லி (1999), மும்பை கலைச்சங்கம் (1976), அகில இந்திய கலைப்போட்டி, நாக்பூர் (1995), கௌரி சங்கர் ஸ்தபதி விருது,விஸ்வகர்மா கலை மன்றம், சென்னை (1998), சில்பகலாரத்னம், திருவாவடுதுறை ஆதீனம் (2011) உள்ளிட்ட பல விருதுகளையும், சிறப்புகளையும் பெற்றுள்ளார்.
# நீண்ட மதில்கள்

பண்டைய கிரேக்கத்தில் பல இடங்களில் குறிப்பாக கொரிந்து, மெகாரா போன்ற நகரங்களில் நீண்ட மதில் சுவர்கள் கட்டப்பட்டிருந்தாலும், **நீண்ட சுவர்கள்** (*Long Walls*, ) என்பது பொதுவாக ஏதென்சின் முதன்மை நகரத்தையும் அதன் பிரேயஸ் மற்றும் பலேரம் துறைமுகங்களையும் இணைக்கும் வகையில் கட்டப்பட்ட சுவர்களைக் குறிப்பதாக உள்ளது.  
இது பல கட்டங்களில் கட்டப்பட்டது. போரின்போது நடக்கும் முற்றுகையின் போது கூட கடலுடன் பாதுகாப்பான இணைப்பைக் கொடுத்தது. இந்த மதில்கள் சுமார் 6 கிலோமீட்டர் நீண்டிருந்தன. இவை முதலில் கிமு 5 ஆம் நூற்றாண்டின் நடுப்பகுதியில் கட்டப்பட்டன. மேலும் பெலோபொன்னேசியப் போரில் ஏதென்சின் தோல்விக்குப் பிறகு கிமு 403 இல் எசுபார்த்தன்களால் அழிக்கப்பட்டன. கிமு 395-391 இல் கொரிந்தியப் போரின் போது பாரசீகத்தின் ஆதரவுடன் இவை மீண்டும் கட்டப்பட்டன.  
நீண்ட சுவர்களானது ஏதெனியன் இராணுவ உத்தியின் ஒரு முக்கிய அங்கமாக இருந்தன. ஏனெனில் அவை நகரத்திற்கு கடலுடனான இணைப்பை தொடர்ந்து பாதுகாத்தன. மேலும் நிலத்தில் மட்டுமே நடத்தப்பட்ட முற்றுகைகளை முறியடித்தன.
# நீண்ட மதில்கள்

## வரலாறு

### பின்னணி

கிரேக்க பாரசீகப் போர்களின்போது கிமு 480 மற்றும் 479 இல் அட்டிகாவை பாரசீகம் ஆக்கிரமித்த போது அக்ரோபோலிசைச் சுற்றி இருந்த பண்டைய மதில் சுவரானது பாரசீகர்களால் அழிக்கப்பட்டது. ஆக்கிரமிப்பில் ஈடுபட்டிருந்த பாரசீகப் படைகள் பிளாட்டீயா சமருக்குப் பிறகு, அகற்றப்பட்டன. அதன்பிறகு ஏதெனியர்கள் தங்கள் தாயகத்தை மீண்டும் கைப்பற்றி தங்கள் நகரத்தை மீண்டும் கட்டியெழுப்பத் தொடங்கினர். புனரமைப்புப் பணியின் துவக்கத்தில், நகரத்தைச் சுற்றி புதிய சுவர்களைக் கட்டும் பணிகளைத் துவக்கினர்.  
இந்த மதில் சுவர் கட்டும் திட்டமானது எசுபார்த்தன்கள் மற்றும் அவர்களின் பெலோபொன்னேசிய கூட்டாளிகளிடமிருந்து எதிர்ப்பை பெற்றுத் தந்தது. அவர்கள் ஏதென்சின் அதிகாரமானது அண்மைக்காலமாக அதிகரித்து வந்ததால் பீதியடைந்தனர். எசுபார்த்தன் தூதர்கள் ஏதெனியர்களிடம் கட்டுமானத்தை மேற்கொள்ள வேண்டாம் என்று வற்புருத்தினர். ஆக்கிரமிக்க வரும் அந்நியப் படைகளுக்கு எதிராக இந்தச் சுவர் ஏதென்சை பாதுகாக்க பயனுள்ளதாக இருக்கும் என்றும், கொரிந்தின் பூசந்திக்கு படையெடுப்பாளர்களிடமிருந்து போதுமான காப்பை வழங்கும் என்றும் வாதிட்டனர்.  
மேலும் ஏதெனியர்கள் தங்களிடம் கூறப்பட்ட எதிர்மறை வாதங்களைப் புறக்கணித்தனர். தங்கள் நகரத்தை மதில் சுவரில்லாமல் விட்டுவிடுவது பெலோபொன்னேசியர்களின் கருணையில் தங்கள் பாதுகாப்பை முழுமையாக நம்பியிருக்கும் நிலை ஏற்படும் என்பதை முழுமையாக அறிந்திருந்தனர்; இந்த மதில்களை கட்டும்போது தெமிஸ்ட்டோக்ளீஸ் எதிர்கொண்ட சிக்கல்களையும், சூழ்ச்சிகளையும் துசிடிடீஸ் விவரிக்கிறார்; தெமிஸ்ட்டோக்ளீஸ் எசுபார்த்தன்களின் கவனத்தைத் திசைதிருப்பி நாட்களைக் கடத்தி, போதுமான பாதுகாப்பை வழங்கத்தக்கவாறு மதில் சுவர்கள் கட்டப்படும் வரை அவர்களை தாமதப்படுத்தி கட்டி முடித்தார்.
# நீண்ட மதில்கள்

## வரலாறு

### துவக்கம்

கிமு 450 களின் முற்பகுதியில், ஏதென்சு மற்றும் எசுபார்த்தாவின் பல்வேறு பெலோபொன்னேசிய கூட்டாளிகளான குறிப்பாக கொரிந்து மற்றும் ஏஜினா ஆகியோருக்கு இடையே சண்டை தொடங்கியது. கிமு 462 மற்றும் கிமு 458 க்கு இடையிலான இந்த சண்டையின் மத்தியில், ஏதென்சு மேலும் இரண்டு மதில்களைக் கட்டத் தொடங்கியது, நீண்ட மதில்களில், ஒன்று நகரத்திலிருந்து பலேரமில் உள்ள பழைய துறைமுகம் நோக்கியும், மற்றொன்று பைரேயசில் உள்ள புதிய துறைமுகம் நோக்கியும் கட்டப்பட்டது. கிமு 457 இல், எசுபார்த்தன் இராணுவம் தனக்ரா சமரில் ஏதெனியன் இராணுவத்தை தோற்கடித்தது, மேலும் கட்டுமானத்தைத் தடுக்க முயற்சித்தது, ஆனால் சுவர் கட்டுமான வேலைகள் தொடர்ந்தது நடந்தன. அவை போருக்குப் பிறகு விரைவில் முடிக்கப்பட்டன. ஒரு பரந்த பகுதியை சூழ்ந்து ஏதென்சின் இரண்டு முக்கிய துறைமுகங்களையும் உள்ளடக்கியதாக இருந்தது.
# நீண்ட மதில்கள்

## வரலாறு

### ஏதெனியன் உத்தி மற்றும் அரசியல்

5 ஆம் நூற்றாண்டின் முற்பகுதியில் ஏதென்சு பின்பற்றிய ஒரு பெரிய போர் உத்தியை நீண்ட மதில் சுவர்க் கட்டடம் பிரதிபலித்தது. ஹாப்லைட் படைகளை களமிறக்குவதில் நிபுணத்துவம் பெற்ற பெரும்பாலான கிரேக்க நகர அரசுகளைப் போலல்லாமல், ஏதென்சு கிமு 480 களில் ஏஜினாவுடனான போரின் போது தனது முதல் கடற்படையை கட்டியதிலிருந்து கடற்படையை அதன் இராணுவத்தின் மையமாகக் கொண்டிருந்தது.  
கிமு 477 இல் டெலியன் கூட்டணி நிறுவப்பட்டதன் மூலம், பாரசீகர்களுக்கு எதிரான கடற்படைப் போரை நீண்டகாலம் தொடர ஏதென்சு உறுதியளித்தது. அடுத்த தசாப்தங்களில், ஏதெனியன் கடற்படை கூட்டணியின் பிரதான அம்சமாக மாறியது. மேலும் கடலின் ஏதென்சு செலுத்திய கட்டுப்பாட்டால் ஹெலஸ்பாண்ட் மற்றும் கருங்கடல் பகுதிகளிலிருந்து தன் நகரத்திற்கு தேவைபட்ட தானியங்களை தடையின்றி இறக்குமதி செய்ய முடிந்தது. கிமு 480 மற்றும் 462 க்கு இடைப்பட்ட காலத்தில் ஏதென்சின் கடற்படைக் கொள்கையானது சனநாயகவாதிகள் அல்லது சிலவர் ஆட்சிக்குழுக்களால் தீவிரமாக கேள்விக்குள்ளாக்கப்படவில்லை. ஆனால் பின்னர், ஏதெனிய அரசியல்வாதியான மெலேசியாசின் மகன் துசிடிடீஸ் ஏகாதிபத்திய கொள்கைக்கான எதிர்ப்பை சிலவர் ஆட்சிக்குழுவின் திரளான குரலாக ஆக்கிய பிறகு, ஓல்ட் ஓலிகார்ச் என்று அழைக்கப்படும் எழுத்தாளர் கடற்படையும் சனநாயகமும் பிரிக்கமுடியாத வகையில் இணைக்கப்பட்டிருப்பதை அடையாளம் காண்டார். இது நவீன அறிஞர்களிடையேயும் எதிரொலித்தது. ஏதெனியன் கடற்படையை நகரத்தின் முக்கிய பலமாக ஆக்குவதற்கு இந்த நீண்ட மதில் சுவர்கள் ஒரு முக்கிய காரணியாக இருந்தன.  
நீண்ட மதில் சுவர்களைக் கட்டியதன் மூலம், ஏதென்சு நிலப்பரப்பிற்குள் உள்ள ஒரு தீவாக மாறியது. அதனால் தரைப்படையை அடிப்படையாகக் கொண்ட எந்தப் படையும் அதைக் கைப்பற்ற முடியாது என்றானது. (பண்டைய கிரேக்கப் போர்களில், மதிலால் சூழப்பட்ட நகரத்தை பட்டினிபோட்டு, சரணடையச் செய்வதைத் தவிர வேறு எந்த வகையிலும் கைப்பற்றுவது சாத்தியமற்றது. ) எனவே, கிரேக்க நிலப்பரப்பில் உள்ள மற்ற நகரங்களுடனான எந்தவொரு மோதலிலும் தன்னைப் பாதுகாப்பாக வைத்திருக்க ஏதென்ஸ் தனது சக்திவாய்ந்த கடற்படையை சார்ந்திருக்க முடியும்.  
தனக்ராவில் ஏதெனியன் தோல்விக்குப் பிறகு சுவர்கள் கட்டி முடிக்கப்பட்டன. அப்போரில் எசுபார்த்தன் இராணுவம் ஏதெனியர்களை களத்தில் தோற்கடித்தது. ஆனால் நகரத்தை சூழ்ந்து மதில் சுவர்கள் இருந்ததால் நகரத்தை கைப்பற்ற அவர்களால் முடியவில்லை; முற்றுகைக்கு எதிராக தங்கள் நகரத்தை பாதுகாக்க முயன்று, ஏதெனியர்கள் நீண்ட மதில் சுவர்களை கட்டி முடித்தனர். மேலும், அட்டிகாவின் அனைத்து படையெடுப்புகளையும் தடுக்கும் உறுதியில், அவர்கள் போயோட்டியாவையும் கைப்பற்றினர். அவர்கள் ஏற்கனவே மெகாராவைக் கட்டுப்பட்டுக்குள் கொண்டுவந்ததால், அட்டிகாவிற்கான அனைத்து அணுகு பாதைகளையும் நட்பு கரங்களில் வைத்திருக்க வைத்தனர். முதல் பெலோபொன்னேசியப் போரின் பெரும்பகுதி காலத்தில், ஏதென்சு பொதுவாக தரைப்படையால் நெருங்க முடியாததாக இருந்தது. ஆனால் அந்தப் போரின் முடிவில் மெகாரா மற்றும் போயோட்டியாவை இழந்த பிறகு ஏதெனியர்களை நீண்ட சுவர்களுக்குள் தஞ்சம் புகுமாறு திரும்பத் தள்ளியது.
# நீண்ட மதில்கள்

## வரலாறு

### மத்திய சுவர்

440 களின் போது, ஏதெனியர்கள் ஏற்கனே இருந்த இரண்டு நீண்ட சுவர்களை மூன்றாவது கட்டமைப்புடன் (கட்டம் 1b) சேர்த்தனர். இந்த "மத்திய சுவர்" அல்லது "தெற்கு சுவர்" என்பது நகரத்தை பைரேயசுடன் இணைக்கும் மற்றொரு சுவராக கட்டப்பட்டது.  
மத்திய சுவர் கட்டப்பட்டதன் நோக்கம் குறித்த பல சாத்தியக்கூறுகள் உள்ளன அவற்றில் ஒன்று: முதல் ஏதென்சு-பிரேயசு சுவரை யாராவது ஊடுருவிச் சென்றால், இது ஒரு கூடுதல் பாதுகாப்பை வழங்க கட்டப்பட்டதாகக் கருதப்பட்டது. கிமு 446 இல் ஏதென்சு கடற்படையில் சவால்களை சந்தித்தப் பிறகு, ஏதென்சு இனி கடலின் முழு ஆதிக்க சக்தியாக இல்லாத நிலை உருவானது. எனவே மத்திய சுவர் ஏதென்ஸ்-பலேரன் சுவரின் காப்பு அமைப்பாகவே செயல்பட்டது.  
மத்திய சுவர் கட்டப்பட்ட காலத்தில், ஐந்தாம் நூற்றாண்டின் நடுப்பகுதியில், ஏதெனியன் துறைமுகங்களின் முக்கியத்துவம் மாறிவிட்டது. பிரேயஸ் முக்கிய பொருளாதார மற்றும் இராணுவ துறைமுகமாக மாறியது. அதே நேரத்தில் பாலெரோன் துறைமுகம் தெளிவற்ற நிலைக்குத் தள்ளப்பட்டது. இந்த வளர்ச்சியானது கோட்டை அமைப்பின் மறு மாற்றத்தை ஏற்படுத்தியிருக்கும்.
# நீண்ட மதில்கள்

## வரலாறு

### நீண்ட மதில்கள் மீண்டும் கட்டுதல்

இரண்டாம் பார்னபாஸஸ் நிதியளித்தார், மேலும் அவரது கடற்படை வீரர்களையும் அதில் ஈடுபடுத்தினார்.]]
404 இல் எசுபார்த்தன்கள் தோல்வியடைந்ததைத் தொடர்ந்து, ஏதெனியர்கள் தங்கள் அதிகாரத்தையும் சுயாட்சியையும் விரைவாக மீட்டெடுத்தனர். மேலும் கிமு 403 இல் எசுபார்த்தன்கள் அவர்கள் மீது திணித்த அரசாங்கத்தையும் தூக்கியெறிந்தனர். கிமு 395 வாக்கில், ஏதெனியர்கள் எசுபார்த்தாவுக்கு எதிராக ஆர்கோஸ், கொரிந்து, தீப்ஸ் ஆகியவற்றுடன் இணைந்து கொரிந்தியப் போரில் ஈடுபடும் அளவுக்கு வலுவாக இருந்தனர்.  
ஏதெனியர்களைப் பொறுத்தவரை, இந்த போரின் மிக முக்கியமான நிகழ்வானது நீண்ட மதிலை மீண்டும் கட்டியெழுப்பியதாகும். கிமு 395 வாக்கில், கோட்டைகளின் மறுகட்டமைப்பு தொடங்கியது மேலும் ஏதெனியன் கடற்படை தளபதி கோனனின் கூற்றுப்படி, கிமு 391 வாக்கில் சுவர்கள் அவற்றின் இறுதிக் கட்டத்தை அடைந்தன. கிமு 394 இல், பாரசீகத்திற்கான ஆளுநர் இரண்டாம் பார்னபாசஸ் மற்றும் கானனின் தலைமையின் கீழ் ஒரு பாரசீக கடற்படை சினிடஸ் போரில் எசுபார்த்தன் கடற்படையை தீர்க்கமாக தோற்கடித்தது. இந்த வெற்றியைத் தொடர்ந்து, பர்னபாசஸ் தனது கடற்படையுடன் கோனனை ஏதென்சுக்கு அனுப்பினார். அங்கு நீண்ட மதில் சுவர்கள் மீண்டும் கட்டப்பட்டதால் அப்படைகள் அதற்கு உதவியும், பாதுகாப்பையும் வழங்கின.  
இவ்வாறு, பெலோபொன்னேசியப் போரின் முடிவில் எசுபார்த்தன்களிடம் தாங்கள் இழந்த தரைப் பாதுகாப்பை ஏதெனியர்கள் மீண்டும் பெற்றனர். புனரமைக்கப்பட்ட சுவர்கள் பல ஆண்டுகள், தாக்குதலுக்கு உள்ளாக்கபடவில்லை.
# நீண்ட மதில்கள்

## வரலாறு

### கிமு 4 ஆம் நூற்றாண்டில் நீண்ட சுவர்கள்

கொரிந்தியப் போரிலிருந்து மாசிடோனின் பிலிப்<nowiki/>பிடம் நகரின் இறுதியில் தோல்வியடைந்தது வரை, ஏதெனிய மூலோபாயத்தில் நீண்ட சுவர்கள் தொடர்ந்து முக்கியப் பங்கு வகித்தன. கிமு 377 இல் அரிஸ்டாட்டில்சின் ஆணை டெலியன் கூட்டணியின் பல முன்னாள் உறுப்பினர்களைக் கொண்ட ஏதெனியன் கூட்டணியை மீண்டும் நிறுவியது. 4 ஆம் நூற்றாண்டின் நடுப்பகுதியில், ஏதென்சு மீண்டும் கிரேக்க உலகின் முதன்மையான கடற்படை சக்தியாக வந்தது. மேலும் நில அடிப்படையிலான முற்றுகையைத் தாங்கும் வகையில் கடல் வழிகளை மீண்டும் துவக்கியது.  
நீண்ட சுவர் கட்டமைப்புகளின் நீளம் மற்றும் இடம் ஆகியவை பின்வந்த மேம்பட்ட முற்றுகை நுட்பங்களால் மோசமான முறையில் பாதிக்கப்படக்கூடியவையாக ஆனதால், நீண்ட சுவர்கள் வழக்கற்றுப் போய்விட்டன. கிமு 337 இல் சமகால தாக்குதல் முறைகளைத் தாங்கும் வகையில் நீண்ட சுவர்களை மீண்டும் கட்டியெழுப்புவதன் மூலம் ஏதெனியர்கள் தங்கள் நகர்ப்புற பாதுகாப்பு அமைப்புகளை வலுப்படுத்தத் தொடங்கினர். புதிய சுவர்களானது அதில் கட்டப்பட்ட துணை கட்டமைப்புகள் மற்றும் சுவர் நடைபாதைகளுக்கு மேலே கூரைகள் போன்ற பண்புகளை உள்ளடக்கியதாக சீரமைக்கப்பட்டது.  
இருப்பினும், கிமு 323 இல் பேரரசர் அலெக்சாந்தர் இறக்கும் வரை ஏதெனியர்கள் புதிய நீண்ட சுவர்களைப் பயன்படுத்தும் நிலையில் இருக்கவில்லை. இந்த நேரத்தில் ஏதென்சின் கடற்படை லாமியன் போரில் நசுக்கப்பட்டது. மேலும் அவர்கள் மாசிடோனியர்களுக்கு அடிபணிந்தனர் மற்றும் கடற்படை மூலோபாயத்தில் நீண்ட சுவர்களைப் பயன்படுத்துவது நிராகரிக்கப்பட்டது. மாசிடோனியத் தலைவர்கள் நீண்ட சுவர்களின் இருபுறமும் உள்ள நகரங்களைக் கட்டுப்படுத்தினர். மேலும் இந்த கோட்டைகளை அவர்கள் சிறிதளவும் பயன் படுத்தவில்லை. எனவே நான்காம் நூற்றாண்டின் நடுப்பகுதியில் நீண்ட சுவர்கள் உண்மையில் பயன்படுத்தப்படவில்லை.
# நீண்ட மதில்கள்

## வரலாறு

### பிற்கால வரலாறு

கிமு முதலாம் நூற்றாண்டின் தொடக்கத்திலும் சுவர்கள் இருந்தன. இருப்பினும், முதல் மித்ரிடாடிக் போரின் போது , ஏதென்ஸ் மற்றும் பைரேயஸ் முற்றுகையில் (கிமு 87-86) உரோமானிய தளபதி சுல்லாவால் வென்றார். அதன்பின்னர் அவர் நீண்ட சுவர்களை அழித்தார்.
# எல்செவியர் பயோபேசு

**எல்செவியர் பயோபேசு** (*எல்செவியர் உயிரியல்தளம்*)(*Elsevier BIOBASE*) என்பது உலகெங்கிலும் உள்ள உயிரியல் ஆராய்ச்சி தொடர்பான அனைத்து தலைப்புகளையும் உள்ளடக்கிய ஒரு நூலியல் தரவுத்தளமாகும். இது 1950களில் ***உயிரியல் அறிவியலில் தற்போதைய விழிப்புணர்வு*** என அச்சு வடிவத்தில் நிறுவப்பட்டது. தற்காலிக செயலெல்லை 1994 முதல் தற்போது வரை உள்ளது. திசம்பர் 2008 வரை தரவுத்தளத்தில் 4.1 மில்லியன் பதிவுகள் உள்ளன. 300,000க்கும் மேற்பட்ட பதிவுகள் ஆண்டுதோறும் சேர்க்கப்படுகின்றன. இதில் 84% ஆய்வுச் சுருக்கத்தைக் கொண்டுள்ளது. இது வாரந்தோறும் புதுப்பிக்கப்படுகிறது.
# எல்செவியர் பயோபேசு

## செயலெல்லை

உயிரியல் அறிவியலில் 1,900 ஆய்விதழ்களிலிருந்து பெறப்பட்டது. தலைப்புகள், கட்டுரை ஆசிரியர்கள், ஆய்வுச் சுருக்கங்கள், நூலியல் விவரங்கள் மற்றும் ஆசிரியர்களின் முகவரிகள் அட்டவணைப்படுத்தப்பட்டுள்ளன. இந்த தரவுத்தளம் பின்வரும் துறைகளை உள்ளடக்கியது:  
- பயன்பாட்டு நுண்ணுயிரியல் மற்றும் உயிரி தொழில்நுட்பம்
- புற்றுநோய் ஆராய்ச்சி
- உயிரணு மற்றும் வளர்ச்சி உயிரியல்
- மருத்துவ வேதியியல்
- சுற்றுச்சூழல் மற்றும் சுற்றுச்சூழல் அறிவியல்
- உட்சுரப்பியல் & வளர்சிதை மாற்றம்
- மரபியல் & மூலக்கூறு உயிரியல்
- நோயெதிர்ப்பு மற்றும் தொற்று நோய்கள்
- நரம்பியல்
- தாவர அறிவியல்
- புரத உயிர்வேதியியல்
- நச்சுயியல்
# எல்செவியர் பயோபேசு

## அணுகல்

இணையத்தில் உள்ள அணுகல் *டேட்டா ஸ்சுடார்* (DataStar), *டையலாக்* (DIALOG), *டிஐஎம்டிஐ* (DIMDI) மற்றும் *எஸ்டிஎன்* (STN) ஆகும்.
# எல்செவியர் பயோபேசு

## முன்னாள் தலைப்புகள்

இந்த தரவுத்தளத்தின் முன்னாள் தலைப்பு:  
- *உயிரியல் அறிவியலின் பன்னாட்டுச் சுருக்கங்கள்*  
இது பகுதியாகத் தொடர்ந்து வெளியாகிறது:  
- *நரம்பியல் அறிவியலில் தற்போதைய முன்னேற்றங்கள்*
- *உயிரணு மற்றும் வளர்ச்சி உயிரியலில் தற்போதைய முன்னேற்றங்கள்*
# ஏதென்சின் நகர மதில் சுவர்கள்

கோட்டைகள், நகரத்தைச் சுற்றியுள்ள தெமிஸ்டோக்லீன் சுவர் மற்றும் நீண்ட மதில் சுவர்கள் உட்பட்டவை]]
நவீன கிரேக்கத்தின் தலைநகரான ஏதென்சு நகரம், வெண்கலக் காலத்திலிருந்து 19 ஆம் நூற்றாண்டின் முற்பகுதி வரை வெவ்வேறு மதில் சுவர்களைக் கொண்டிருந்தது. ஏதென்சின் நகரச் சுவர்களில் பின்வருவன அடங்கும்:  
- ஏதென்சின் அக்ரோபோலிசின் மைசீனியன் சைக்ளோபியன் கோட்டைகள்
- அக்ரோபோலிசின் அடிவாரத்தில் உள்ள பெலாசுசிக் மதில் சுவர்
- "தொன்மையான சுவர்" என்று அழைக்கப்படும், சுவரின் இருப்பு மற்றும் போக்கு குறித்து அறிஞர்களிடையே விவாதம் உள்ளது
- கிமு 479 இல் கட்டப்பட்ட தெமிஸ்ட்டோக்லீன் மதில் சுவர், பழங்காலத்தில் முக்கிய நகர மதிலாக இருந்தது. அது பல முறை திரும்பத் திரும்ப கட்டப்பட்டது ( கோனான், டெமோஸ்தனிஸ், டெமெட்ரியோஸ் போலியோர்கெட்ஸ் போன்றவர்களால். )
- கிமு 460 மற்றும் 440 களில் கட்டப்பட்ட நீண்ட மதில்கள், ஏதென்சை அதன் துறைமுகங்களான பிரேயஸ் மற்றும் பாலெரோமுடன் இணைத்தது.
- மாசிடோனியர்களுக்கு எதிரான கூடுதல் பாதுகாப்பாக கிமு 338 இல் தெமிஸ்டோக்லீன் சுவரின் முன் கட்டப்பட்ட இரண்டாவது சுவர் *புரோட்டோகிஸ்மா*
- கிமு 280 களில் மாசிடோனியக் கட்டுப்பாட்டில் இருந்த பிரேயசுக்கு எதிரான இரண்டாவது வரிசையாகக் கட்டப்பட்ட தியாதிசிசுமா
- வலேரியன் சுவர், சு.260 கி.பி., காட்டுமிராண்டித்தனமான தாக்குதல்களிலிருந்து நகரத்தைப் பாதுகாக்க, பழைய சுவர்களின் ஓரங்களில், ஓரளவு புதிய கோட்டையாக கட்டப்பட்டது.
- ஹெருலியன் சுவர், சு.கி.பி 280, கி.பி 267 இல் பண்டைய நகரத்தின் மையப்பகுதியை மூடிய கட்டப்பட்டது
- *ரிசோகாஸ்ட்ரோ*, அக்ரோபோலிஸைச் சுற்றி 11/12 ஆம் நூற்றாண்டில் கட்டப்பட்டது
- ஏதென்ஸின் உதுமானிய ஆளுநர் அட்சி அலி அசெகியால் 1778 இல் கட்டப்பட்ட அசெக்கி மதில் சுவர்
# அரசு கவின்கலைக் கல்லூரி, கும்பகோணம்

**அரசு கவின்கலைக் கல்லூரி** (Government College of Fine Arts, Kumbakonam) என்பது இந்தியாவில் தமிழ்நாட்டில் தஞ்சாவூர் மாவட்டம் கும்பகோணத்தில் உள்ள ஓவியக் கல்லூரியாகும். தமிழ்நாடு அரசு கலைப்பண்பாட்டுத் துறையின் தமிழ்நாடு ஜெ.ஜெயலலிதா இசை மற்றும் கவின் கலைப் பல்கலைக்கழகத்தின் இணைவு பெற்ற கல்லூரியாக கும்பகோணம் அரசு கவின் கலைக் கல்லூரி உள்ளது.
# அரசு கவின்கலைக் கல்லூரி, கும்பகோணம்

## துவக்கம்

சென்னை மாகாண அரசாங்கத்தால் 1887 ஆம் ஆண்டு கைவினை தொழில் பள்ளியாக கும்பகோணம் சக்கரபாணி கோவில் அருகில் அய்யன் தெருவில் முக்கண்ண ஆச்சாரி, குப்புசாமி அய்யர் ஆகியோரால் துவக்க காலத்தில் வழிநடத்தப்பட்டது. பின்னர் கும்பகோணம் நகராட்சியால் சித்திர கலாசாலை என்ற பெயரில் சுமார் 80 ஆண்டு காலம் நிர்வகிக்கப்பட்டு வந்தது. பின்னர் காமாட்சி ஜோசியர் தெருவில் கூடுதல் வகுப்பறைகளுடன் வண்ணக்கலை, சிற்பக்கலை, விளம்பரக்கலை துறைகள் உருவாக்கப்பட்டன. 1965 ஆம் ஆண்டு முதல் தமிழக அரசின் தொழில் வர்த்தக இயக்கத்தால் நிர்வகிக்கப்பட்டு வந்தது.